Ospedal Santa Marta

L'Ospedal Santa Marta a l'è 'n ospedal de Rivoeulta d'Ada, part de l'ASST de Crema.

 Storia 
El prim document che 'l parla con sigurezza de l'ospedal l'è del 1345 e l'è slargad in del 1522. In del secol quell de XVI vun de la curia romana el proeuva a toeuss l'ospedal, ma a l'è desconfit de la popolazzion in tribunal e anca in del 1782 el governo austriegh el proeuva a tacàll a l'Ospedal de Trevij, ma dopo di proteste l'ospedal l'è tegnud autonom cont un orden de Viena.

In del 1908 l'è recostruid e in del 1970 una valutazzion de la Region Lombardia el salva de la sarradura e l'è anca slargad, ma in di agn '90 l'è trasformad in d'un presidi de riabilitazzion e in del 2004 l'è tolt via el pront socors: in di agn dopo l'è specializzad fiss e 'l deventa un polo important anca per la neurologia, la dialisi e la cura di dipendenze.

Durant de la crisi del COVID-19 l'ha sarrad el repart de riabilitazzion respiratoria per spostà i omen a Crema per sostegnì el nosocomi citadin, situazzion durada de marz a masg 2020.

 Bibliografia 
Nicoletta Bigatti, Avrò cura di te, Osnago, Centro Ricerca Alfredo Galmozzi, 2018.

Santa Marta